**Svim podnositeljima zahtjeva**

**PREDMET: Javni poziv za sufinanciranje korištenja obnovljivih izvora energije (fotonaponskih sustava) u turizmu fizičkim osobama građanima – registriranim iznajmljivačima i obiteljskim poljoprivrednim gospodarstvima**

**- Obavijest o zatvaranju poziva, daje se**

|  |
| --- |
| Fond za zaštitu okoliša i energetsku učinkovitost (u daljnjem tekstu: Fond) objavio je u „Narodnim novinama“ (NN 112/19) i na mrežnoj stranici Fonda **Javni poziv za sufinanciranje korištenja obnovljivih izvora energije (fotonaponskih sustava) u turizmu fizičkim osobama građanima – registriranim iznajmljivačima i obiteljskim poljoprivrednim gospodarstvima** (u daljnjem tekstu: Javni poziv). Zaprimanje zahtjeva po predmetnom Javnom pozivu započelo je 20. studenoga 2019. godine u 9:00 sati.Točkom VI. Javnog poziva navedeno je kako će se sredstva Fonda dodjeljivati do iskorištenja raspoloživih sredstava ili do isteka kalendarske godine (31. prosinca 2019. godine) ovisno o tome koji uvjet prije nastupi te da će Fond putem službene mrežne stranice izvijestiti sve zainteresirane podnositelje zahtjeva o istome.**Sukladno svemu navedenom, ovim putem obavještavamo sve zainteresirane podnositelje kako je** **istekom kalendarske godine (31. prosinca 2019. godine) nastupio jedan od navedenih uvjeta za zatvaranje Javnog poziva te se isti smatra zatvorenim**. Imajući u vidu sve navedeno, svi zahtjevi i dopune zahtjeva za sufinanciranje zaprimljeni nakon navedenog vremena neće se razmatrati.  |